
Váš list zn./ zo dňa                 Naša zn.                                               Vybavuje                               Lednické Rovne                                      
02.11.2026                             SaP 1392/2026/EB41-5/2/Kuc.            Mgr. Eva Kucejová               03.11.2026       


Vec: Oznámenie  o  začatí  správneho  konania  a  nariadenie  ústneho  pojednávania 
         spojeného s miestnou obhliadkou 
         _______________________________________________________________________
         Oznamujeme Vám, že Obec Lednické Rovne, ako orgán ochrany prírody podľa §64 ods. 1 písm. e) a §69 ods.1 písm. d) a h) zákona č. 543/2002 Z . z. o ochrane prírody a krajiny v znení neskorších predpisov, začala dňa 02.11.2026 na základe žiadosti Obce Kvašov so sídlom         020 62 Kvašov 174, IČO: 00692387 v zastúpení Ing. Mariánom Pavlíkom, starostom obce,  správne konanie vo veci vydania súhlasu na výrub drevín podľa §47 ods. 3 zákona č. 543/2002 Z. z. o ochrane prírody a krajiny v znení neskorších predpisov. Žiadosť sa týka 1 ks Borovice lesnej (Pinus sylvestris), 1 ks Orecha kráľovského (Juglas regia), 1 ks Agáta bieleho (Robinia pseudoacacia), 2 ks Smrekovca opadavého(Larix decidua) a 4 ks Smreka obyčajného (Picea abies), ktoré rastú na p. č. KN-C 635 v k. ú. Kvašov a 3 ks Smreka obyčajného (Picea abies), ktoré rastú na p. č. KN-E 343/106 v k. ú. Kvašov  v zastavanom území obce. Pozemky sú vo vlastníctve žiadateľa – Obce Kvašov.
        Orgán ochrany prírody podľa §18 ods. 3 zákona č. 71/1967 Zb. o správnom konaní v znení neskorších predpisov (ďalej len „správny poriadok“) týmto upovedomuje o začatí konania účastníkov konania. Zároveň na svojej internetovej stránke  a stránke žiadateľa  podľa §82 ods. 7 zákona o ochrane prírody a krajiny v znení neskorších predpisov upovedomuje o začatí konania aj združenia s právnou subjektivitou, ktorých predmetom činnosti je ochrana prírody (termín zverejnenia: 04.11.2026). Tieto sa majú možnosť podľa §82 ods. 3 zákona o ochrane prírody a krajiny v znení neskorších predpisov do 5 pracovných dní od zverejnenia tohto oznámenia na internetovej stránke obce www.lednickerovne.sk a  www.kvasov.eu písomne alebo elektronicky prihlásiť  za zúčastnenú osobu. Na spôsob prihlásenia sa vzťahujú ustanovenia o podaní podľa §19 správneho poriadku.    
        Orgán ochrany prírody podľa ustanovení §21 a §38 správneho poriadku nariaďuje  ústne pojednávanie  spojené  s  miestnou  obhliadkou  v  predmetnej  veci. Ústne   pojednávanie  sa uskutoční: dňa 16.11.2026 (v pondelok) o 11,00 hod.  na p. č. KN-C 635 v k. ú. Kvašov
 a následne na p. č. KN-E 343/106  v k. ú. Kvašov.
         Ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov. Účastníci konania, zúčastnené osoby a dotknuté orgány štátnej správy môžu nahliadnuť do spisu na Obecnom úrade v Lednických Rovniach počas úradných hodín alebo na ústnom pojednávaní. Svoje námietky môžu uplatniť písomne alebo ústne do zápisnice.

